Martin Følstad

Tørris Martin Wang Følstad (født 17. februar 1836 i Framverran, død samme sted 7. juli 1919) var gårdbruker, poståpner i Framverran og ordfører i Mosvik og Verran 1883-98.Nekrolog i Nidaros 11. juli 1919; opptrykt i Årbok for Mosvik historielag 2015. Også i avisen Nordenfjeldske tidende 14. juli 1919Folketelling 1900 for 1723 Mosvik og Verran herred; Digitalarkivet Han var Venstremann.

Han gikk underoffiserskole, og var underoffiser i 12 år før han trakk seg tilbake til gårdsdriften. Han eide gården Øvre Vestvik fra 1865 til 1882, før han overtok hjemgården etter faren.Mentz A. Fredly. Gammelt atett, om nedlagte og frikjøpte husmannsplasser på Framverran. Eget forlag, 1993  Han giftet seg 21. mars 1864 med Margrete Thomasdatter Grande fra Mosvik.Ministerialbok for Ytterøy prestegjeld, Mosvik sokn 1843-1870 ; Digitalarkivet De fikk 10 barn, hvorav 5 levde opp; den yngste emigrerte til USA med skipet Tasso i 1903.Emigranter over Trondheim 1867-1930; Digitalarkivet I tillegg til gårdsdriften drev han som ung i jektefart, drev sildefiske og var den første i Verran som drev laksefiske med not.

Følstad satt i kommunestyret i ca 35 år, og var ordfører i 17 år. Han var «direktør» (styremedlem) i Ytterøens Sparebank i 45 år, fra 1870 til 1915.Fridtjof Mathias Køppen. Mosvik sparebank 1862-1962. Mosvik, 1962. 40 siderMorten Olsen Haugen. «Mosvik Sparebank 150 år». I: Årbok for Mosvik historielag 2012 Han hadde også andre offentlige verv: i skolestyre og fattigkommisjon, som valgmann, lagrettsdommer, kirkeverge, medhjelper og takstmann og som styremedlem i Verrans gjensidige fartøiassuranseforetning. Han mottok Kongens fortjenstmedalje i sølv i 1912.Nekrolog i Indherred 12. juli 1919

Både faren Tore Følstad og broren A.C. Følstad var lensmenn i Verran.

 Referanser 

Kategori:Ordførere i Verran
Kategori:Ordførere i Mosvik
Kategori:Norske bønder
Kategori:Personer fra Inderøy kommune